
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 450 


11 Απριλίου 2002 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση και συμπλήρωση διατάξεωντου οργανι¬ 


σμού του κοινωφελούς ιδρύματος, με την επωνυ¬ 
μία «ΙΔΡΥΜΑ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΚΩΝ 
ΕΡΕΥΝΩΝ» που εγκρίθηκε με το από 15.12.1991 

Π.Δ/γμα (ΦΕΚ974/Β). 1 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΠΕΤΡΟΥ ΧΑΡΗ» και κύρω¬ 
ση του οργανισμού αυτού. 2 

ΑΠΟΦΑΣΕΙΣ 


Τροποποίηση της 6707/28.9.2001 συστατικής πράξης 


Νομικού Προσώπου με την επωνυμία «Φιλαρμονική 

Δ. Δ. Σιταγρών Δήμου Σιταγρών» Ν. Δράμας. 3 

Αναπροσαρμογή της εφάπαξ αποζημίωσης των φορ¬ 
τοεκφορτωτών ΚΑΦ Ξηράς Λάρισας. 4 

Τροποποίηση της 8362/15.10.2001 απόφαση του Γενι¬ 
κού Γ ραμματέα Περιφέρειας Πελοποννήσου. 5 


ΔΙ ΑΤΑΓΜΑΤ Α 

(ΐ) 

Τροποποίηση και συμπλήρωση διατάξεων του οργανι¬ 
σμού του κοινωφελούς ιδρύματος, με την επωνυμία 
«ΙΔΡΥΜΑ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΚΩΝ ΕΡΕΥ¬ 
ΝΩΝ» που εγκρίθηκε με το από 15.12.1991 Π.Δ/γμα 
(ΦΕΚ974/Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του από 15.12.1991 Π.Δ/τος (ΦΕΚ 
974/Β) με το οποίο εγκρίθηκε η σύσταση του κοινωφε¬ 
λούς ιδρύματος με την επωνυμία «ΙΔΡΥΜΑ ΟΙΚΟΝΟΜΙ¬ 
ΚΩΝ ΚΑΙ ΒΙΟΜΗΧΑΝΙΚΩΝ ΕΡΕΥΝΩΝ» που συστήθηκε 
από τους Δημήτριο Μαρινόπουλο του Παναγιώτη, Δημή- 
τριο Κυριαζή του Σωτηρίου και Σταμάτη - Ελευθέριο Μα- 
ντζαβίνοτου Γεωργίου μετηναριθμ. 10795/5.9.1991 πρά¬ 
ξη του συμβολαιογράφου Αθηνών Γεωργίου Κλικίζου β) 
το από 29.10.1998 Π.Δ/γμα (ΦΕΚ 1211/Β) γ) του άρθρου 


12 του οργανισμού του ιδρύματος δ) των άρθρων 98 του 
Α.Ν. 2039/1939 και 110 και 119του Αστικού Κώδικα. 

2. Το αριθμ. 45/25.9.2001 πρακτικό του Διοικητικού Συμ¬ 
βουλίου του ιδρύματος, με το οποίο προτείνει την τροπο¬ 
ποίηση των διατάξεωντου οργανισμού. 

3. Την από 5.11.2001 σύμφωνη γνωμοδότηση του Συμ¬ 
βουλίου Εθνικών Κληροδημάτων. 

4. Την αριθμ. 1100383/1330/Α0006/31.10.2001 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών (ΦΕΚ 
1485/Β). 

Με πράξη του Υπουργού Ανάπτυξης και του Υφυπουρ¬ 
γού Οικονομικών αποφασίζουμε: 

Άρθρο μόνο 

Εγκρίνουμε την τροποποίηση και συμπλήρωση των δια¬ 
τάξεων του άρθρου 4 του οργανισμού του ιδρύματος με 
την επωνυμία «ΙΔΡΥΜΑ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙ¬ 
ΚΩΝ ΕΡΕΥΝΩΝ» το οποίο διαμορφώνεται ως εξής: 

Άρθρο 4 
Διοίκηση 

I. Το Ίδρυμα διοικείται από Διοικητικό Συμβούλιο που 
απαρτίζεται από πενήντα (50) έως εξήντα (60) μέλη και 
αποτελείται από τους: 

1. Αντωνακόπουλο Ελευθέριο 

2. Αποστολόπουλο Ιωάννη 

3. Βαράγκη Ελένη 

4. ΒρανάΑνδρέα 

5. Γκόρτσο Χρήστο 

6. Εφραίμογλου Μαρίνα 

7. Ζερίτη Πάνο 

8. Θωμόπουλο Παναγιώτη 

9. Καλοφωλιά Γεώργιο 

10. Κανελλόπουλο Ανδρέα 

II. Καρατζά Θεόδωρο 

12. ΚολλίντζαΤρύφωνα 

13. Κορτέση Μιχαήλ 

14. Κουκλέκη Κωνσταντίνο 

15. Κουτσουμάρη Σύνθια 

16. Κυριαζή Δημήτριο 

17. Κυριαζή Χάρη 

18. Κυριακίδη Κωνσταντίνο 

19. Κυριακόπουλο Κωνσταντίνο 

20. Κυριακόπουλο Οδυσσέα 

21. Κυριακόπουλο Λουκά 

22. Κωνσταντινίδη Γεώργιο 

23. Λαμπρινόπουλο Κωνσταντίνο 

24. Λαναρά Γ εώργιο 

25. Λύρα Ιωάννη 

26. Μαντζαβίνο Σταμάτη 

27. Μανωλά Γεώργιο 

28. Μανωλόπουλο Βασίλειο 

29. Μαρινόπουλο Δημήτριο 

30. Μαρινόπουλο ΠάνοΔ. 

31. Μετσοβίτη Χρηστό 

32. Μπακάκο Γεώργιο 

33. Μπιλίρη Νικόλαο 

34. Μπούμη Ανδρονίκη 

35. Μυλωνά Παύλο 

36. Μωϋσή Ραφαήλ 

37. Νανόπουλο Νικόλαο 

38. Παλαιολόγο Δούκα 

39. Πανταλάκη Θεόδωρο 

40. Παπαθανασίου Ιωάννη 

41. Παπαλεξόπουλο Δημήτριο 

42. Παπαλεξόπουλο Παρασκευά 

43. Παρασκευόπουλο Παρασκευά 

44. Πιπέρογλου Ιωάννη 

45. Προβόπουλο Γεώργιο 

46. Σαραντόπουλο Κωνσταντίνο 

47. Σταυριανάκη Νικόλαο 

48. Στράτο Ιάσονα 

49. Συμεωνίδη Δημήτριο 

50. Ταβουλάρη Νικόλαο 

51. Τραγάκη Αλεξάνδρα 

52. Τρίχα Νικόλαο 

53. Φιλίππου Αθανάσιο 

54. Χασιώτη Αντώνη 

55. Χατζόπουλο Χριστόφορο 

Το Διοικητικό Συμβούλιο βρίσκεται σε νόμιμη σύνθεση, 
έστω και εάν για οποιοδήποτε λόγο, τα μέλη του περιορι¬ 
στούν σε είκοσι πέντε (25). 

Τα μέλη του Διοικητικού Συμβουλίου είναι δυνατόν να 
αυξηθούν μέχρι εξήντα (60) με αποφάσεις του Διοικητι¬ 
κού Συμβουλίου, με τις οποίες, θα εκλέγονται και τα νέα 
μέλη του Δ.Σ. 

2. Τα μέλη του Διοικητικού Συμβουλίου εκλέγουν με 
απόλυτη πλειοψηφία έπειτα από ψηφορορία, τον Πρόε¬ 
δρο, τον Α' και Β' και Γ Αντιπρόεδρο, το Γραμματέα και 
τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών με νέο μέλος του οποίου η θητεία 
διαρκεί μέχρι τη λήξη της θητείας του μέλους που κατεί¬ 
χε την κενωθείσα θέση. 

4. Το Διοικητικό Συμβούλιο συνεδριάζειτακτικά κάθε τε¬ 
τράμηνο στην έδρα του Ιδρύματος, έκτακτα δε όποτε το 
ζητήσει ο Πρόεδρος ή σε περίπτωση κωλύματος του ο νό¬ 
μιμος αναπληρωτής του ή δώδεκα (12) από τα μέλη του, 
με γραπτή αίτησή τους προς τον Πρόεδρο ή το νόμιμο 
αναπληρωτή του, πάντοτε όμως έπειτα από πρόσκληση 
του Προέδρου ή του νομίμου αναπληρωτή του. 

5. Το Διοικητικό Συμβούλιο βρίσκεται σε απαρτία όταν 
τα παρόντα και εκπροσωπούμενα μέλη είναι περισσότερα 


από τα απόντα. Μεταξύ των παρόντων πρέπει υποχρεωτι¬ 
κά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος ή ο νόμιμος αναπληρωτής του. 

Μέλος που κωλύεται μπορεί να αντιπροσωπευθεί από 
άλλο μέλος του Διοικητικού Συμβουλίου με γραπτή εξου¬ 
σιοδότησή του προς το Διοικητικό Συμβούλιο. Κάθε μέ¬ 
λος έχει δικαίωμα να αντιπροσωπεύει ένα μέλος του Διοι¬ 
κητικού Συμβουλίου. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα ή δεν εκπροσωπηθεί 
σε τρεις συνεχείς συνεδριάσεις θεωρείται ότι έχει παραι¬ 
τηθεί σιωπηρά και βεβαιώνεται με σχετική απόφαση του 
Διοικητικού Συμβουλίου και η κενή θέση αυτού συμπλη¬ 
ρώνεται κατά τα οριζόμενα στηνπαρ. 3 του παρόντος άρ¬ 
θρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση και σε περίπτωση άρνησης κάποιου 
μέλους να υπογράψει, η άρνηση αναγράφεται στο πρα¬ 
κτικό και υπογράφεται από τον Πρόεδρο ή το νόμιμο ανα¬ 
πληρωτή του. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγινα έπειτα από ειδι¬ 
κή εντολή του Διοικητικού Συμβουλίου και αποδεικνύεται 
ότι πραγματοποιήθηκαν νόμιμα. 

10. Η θητεία των μελών του Διοκητικού Συμβουλίου εί¬ 
ναι τετραετής. Κατ’ εξαίρεση η θητεία του Υζ των μελών 
του Δ.Σ. είναι διετής. Κατά την πρώτη συνεδρίαση του Δι¬ 
οικητικού Συμβουλίου θα οριστούν με κλήρωση τα μέλη 
των οποίων η θητεία θα λήξει μετά διετία ενώ των υπολοί¬ 
πων θα λήξει μετά τετραετία. Τα εναπομένοντα μέλη εκλέ¬ 
γουν νέα μέλη ισάριθμα με αυτά που έληξε η θητεία τους. 
Μέλη του Διοικητικού Συμβουλίου των οποίων έληξε η θη¬ 
τεία μπορούν να επανεκλεγούν. 

Η παραπάνω διαδικασία ανανέωσης επαναλαμβάνεται 
ανά διετία κάθε φορά για το 1/2 των μελών του Διοικητικού 
Συμβουλίου. Προτάσεις για υποψηφιότητες μελών του 
Διοικητικού Συμβουλίου μπορούν να υποβληθούν μόνον 
από μέλη του Διοικητικού Συμβουλίου. 

11. Στο Διοικητικό Συμβούλιο μετέχουν μέχρι έξι (6) μέ¬ 
λη που θα υποδεικνύονται από την Ένωση Τραπεζών. 

12. Με απόφαση του Διοικητικού Συμβουλίου είναι δυ¬ 
νατόν να εκλεγούν απ’ αυτό ως μέλη και να συμμετέχουν 
στο Διοικητικό Συμβούλιο εκπρόσωποιτων κατωτέρω φο¬ 
ρέων: 

1) Από ένας (1) εκπρόσωπος των Τραπεζών Ελλάδος, 
Εθνικής, Εμπορικής, ΑΙρίιε, Ε.Τ.Β.Α. και Ε.Τ.Ε.Β.Α. υπο¬ 
δεικνυόμενοι από τις Διοικήσεις τους. 

2) Από δύο (2) εκπρόσωποιτων Υπουργείων Εθνικής Οι¬ 
κονομίας και Οικονομικών, με βαθμό Γενικού Διευθυντή ή 
Διευθυντή, που θα υποδεικνύονται από τους αντίστοι¬ 
χους Υπουργούς. 

3) Δύο (2) εκπρόσωποι του Συνδέσμου Ελληνικών Βιο¬ 
μηχανιών, που θα υποδεικνύονται από τη Διοίκηση αυτού. 

4) Ένας (1) εκπρόσωπος του Συνδέσμου Βιομηχανιών 

Βορείου Ελλάδος, που θα υποδεικνύεται απάτη Διοίκηση 
αυτού. 

13. Το Διοικητικό Συμβούλιο εκλέγει από τα μέλη του δε- 
καπενταμελή (15) Εκτελεστική Επιτροπή στην οποία με¬ 
ταβιβάζει με απόφασή του, κατά πλήρη δικαιοδοσία ορι¬ 
σμένες από τις αρμοδιότητές του και αναθέτει επίσης την 
εκτέλεση συγκεκριμένου έργου, μέσα στα πλαίσια γενι¬ 
κών οδηγιών που παρέχει προς τούτο. 

Στην Εκτελεστική Επιτροπή εκλέγονται υποχρεωτικά 
τρία (3) από τα μέλητου Διοικητικού Συμβουλίου, που, κα¬ 
τά τα ανωτέρω (παρ. 11), υποδεικνύονται από την Ένωση 
Ελληνικών Τ ραπεζών. 

Η Εκτελεστική Επιτροπή έχει αρμοδιότητα να προβαίνει 
στις αναγκαίες ενέργειες για την πραγματοποίηση κάθε 
γονικής ή ειδικής απόφασηςτου Διοικητικού Συμβουλίου, 
με βάση την εξουσιοδότησή του. Οι αποφάσεις της Εκτε¬ 
λεστικής Επιτροπής, που εκδίδονται στα πλαίσια της πα¬ 
ραπάνω αρμοδιότητάς της, εκτελούνται ως αποφάσεις 
του Διοικητικού Συμβουλίου του ιδρύματος. 

Την ευθύνη για όλες τις πράξεις της Εκτελεστικής Επι¬ 
τροπής έχει έναντι της εποπτεύουσας Αρχής, ολόκληρο 
το Διοικητικό Συμβούλιο του Ιδρύματος. 

Στην Εκτελεστική Επιτροπή προεδρεύει ο Πρόεδρος 
του Διοικητικού Συμβουλίου του Ιδρύματος ή ο νόμιμος 
αναπληρωτήςτου. 

14. Το Διοικητικό Συμβούλιο έχει το δικαίωμα να εκλέγει 
Επιστημονικό Συμβούλιο, που απαρτίζεται από 5 έως 9 
διακεκριμένους επιστήμονες. Στο Επιστημονικό Συμβού¬ 
λιο μετέχουν πάντοτε τέσσερεις (4) επιστήμονες που 
υποδεικνύονται από την Ένωση Ελληνικών Τραπεζών. Το 
Επιστημονικό Συμβούλιο είναι όργανο συμβουλευτικό και 
έχει ως έργο: α) τηνεισήγηση/τεκμηρίωση προςτο ΔΣτης 
βασικής θεματολογίας του ερευνητικού προγράμματος 
του ΙΟΒΕ, β) την παρακολούθηση της προόδου των μελε¬ 
τών, γ) την διαδικασία επιστημονικής κρίσεως ή/και ενδε¬ 
χόμενης βελτίωσης κάθε μελέτης προ της δημοσιεύσε- 
ως/εκδόσεώς της. Η λειτουργία του Επιστημονικού Συμ¬ 
βουλίου καθορίζεται από το Διοικητικό Συμβούλιο. 

Στον Υπουργό Ανάπτυξης και στον Υφυπουργό Οικονο¬ 
μικών αναθέτουμε τη δημοσίευση και εκτέλεση του πα¬ 
ρόντος Διατάγματος. 

Αθήνα, 8 Μαρτίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΑΠ. ΦΩΤΙΑΔΗΣ Α. ΤΣΟΧΑΤΖΟΠΟΥΛΟΣ 

-♦- 

( 2 ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΠΕΤΡΟΥ ΧΑΡΗ» και κύρωση του 
οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 15.6.1999 διαθήκη του Ιωάννου Μαρμαριά- 
δη, γνωστού με το ψευδώνυμο Πέτρος Χάρης, που δημο- 
σιεύθηκε με το αριθμ. 29/8.1.1999 πρακτικό του Μονομε¬ 
λούς Πρωτοδικείου Αθηνών και την αριθμ. 6445/ 
21.3.2001 πράξη του συμβολαιογράφου Αθηνών Κυρια- 


κούλη Πέτρου Πραστάκου με τις οποίες συστήθηκε κοι¬ 
νωφελές ίδρυμα με την επωνυμία «ΙΔΡΥΜΑ ΠΕΤΡΟΥ ΧΑ¬ 
ΡΗ» και με έδρα την Αθήνα. 

2. Τις διατάξεις των άρθρων 95 και 98 του Α.Ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 13.9.2001 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. 1100383/1330/Α0006/31.10.2001 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητεςτου Υπουρ¬ 
γού Οικονομικών στους Υφυπουργούς Οικονομικών. 

Με πρόταση του Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομικών αποφασί¬ 
ζουμε: 

Άρθρο μόνο. 

Εγκρίνουμε την σύσταση του κοινωφελούς ιδρύματος 
με την επωνυμία «ΙΔΡΥΜΑ ΠΕΤΡΟΥ ΧΑΡΗ», η οποία έγινε 
με την από 15.6.1999 διαθήκη του Ιωάννη Μαρμαριάδη, 
που δημοσιεύθηκε με το αριθμ. 27/8.1.1999 πρακτικό του 
Μονομελούς Πρωτοδικείου Αθηνών και την αριθμ. 
6445/21.3.2001 πράξη του συμβολαιογράφου Αθηνών 
Κυριακούλη Πέτρου Πραστάκου. 

Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από έντεκα (11) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΠΕΤΡΟΥ ΧΑΡΗ». 

Άρθρο 1 

Μορφή -Έδρα-Σφραγίδα 

1. Σε εκτέλεση σχετικού όρου της από 15.6.1995 ιδιό¬ 
γραφης διαθήκηςτου Ιωάννη Μαρμαριάδητου Νικολάου, 
γνωστού με το φιλολογικό ψευδώνυμο «Πέτρος Χάρης», 
που δημοσιεύθηκε με το αριθμ. 29/8.1.1999 πρακτικό του 
Μονομελούς Πρωτοδικείου Αθηνών, συνιστάται Ίδρυμα 
με την επωνυμία «Ίδρυμα Πέτρου Χάρη» που αποτελεί νο¬ 
μικό πρόσωπο ιδιωτικού δικαίου και λειτουργεί υπό την 
εποπτεία και τον έλεγχο της Ακαδημίας Αθηνών, σύμφω¬ 
να με τις διατάξεις του α.ν. 2039/1939, όπως ο νόμος αυ¬ 
τός ισχύει σήμερα ύστερα από τις διάφορες τροποποιή- 
σειςτου, μετά εκτελεστικά του Νόμου αυτού διατάγματα 
και τον παρόντα Οργανισμό. 

2. Το ίδρυμα εδρεύει στην Αθήνα και στεγάζεται στην 
οδό Βουλής αριθμός 27. 

3. Η σφραγίδα του Ιδρύματος είναι στρογγυλή, ανα¬ 
γράφει περιμετρικά και μέσα στο πλαίσιο την ένδειξη 
«Ίδρυμα Πέτρου Χάρη», σε εσωτερικό κύκλο, έχει την κε¬ 
φαλή της Αθηνάς και κυκλικά τις λέξεις «Ακαδημία Αθη¬ 
νών». Το ίδρυμα εκπροσωπείται από τα αρμόδια όργανα 
της διοικήσεώς του, όπως αυτά καθορίζονται στο άρθρο 
4του Οργανισμού. 

Άρθρο 2 

Σκοπός και μέσα εκπλήρωσης αυτού 

1. Σκοπός του Ιδρύματος, σύμφωνα με τη διαθήκη του 
Ιωάννη Μαρμαριάδη του Νικολάου, γνωστού με το φιλο¬ 
λογικό ψευδώνυμο «Πέτρος Χάρης», είναι με τα εισοδή¬ 
ματα της καταλειφθείσης από τον διαθέτη περιουσίας να 
ενισχυθεί η ελληνική πνευματική ζωή και ειδικότερα η ελ- 

ληνική λογοτεχνική πεζογραφία στις τρεις κύριες μορφές 
της: διήγημα, νουβέλλα, μυθιστόρημα. 

2. Μέσα για την πραγματοποίηση αυτού του σκοπού εί¬ 
ναι ιδίως τα εξής: α) Η έκδοση έργων της νεοελληνικής 
πεζογραφίας στις τρεις κύριες μορφές της (διήγημα, νου¬ 
βέλλα, μυθιστόρημα), 

β) Η μετάφραση από την ελληνική σε ξένες γλώσσες 
αναγνωρισμένων έργων της νεοελληνικής πεζογραφίας, 
γ) Η έκδοση έργων πεζογραφίας που γράφηκαν καθ’ 
όλη τη διαδρομή της ελληνικής πνευματικής ζωής (αρ¬ 
χαίοι χρόνοι, μεσαιωνικοί χρόνοι και ιδίως σύγχρονη επο¬ 
χή), 

δ) Η αθλοθέτηση τριών τουλάχιστον βραβείων ετησίως 
που προτείνονται από το Ίδρυμα και εγκρίνονται από την 
Ολομέλεια της Ακαδημίας Αθηνών, κυρίως για τους το¬ 
μείς του διηγήματος, της νουβέλλας και του μυθιστορή¬ 
ματος και με χρηματικό έπαθλο οριζόμενο από το Διοικη¬ 
τικό Συμβούλιο στο όνομα «Πέτρος Χάρης». 

ε) Βράβευση κατά περίπτωση αναγνωρισμένων Ελλή¬ 
νων λογοτεχνών για το σύνολο του έργου τους με χρημα¬ 
τικό έπαθλο στο όνομα «Πέτρος Χάρης» μετά από πρότα¬ 
ση του Διοικητικού Συμβουλίου και έγκριση της Ολομέ¬ 
λειας της Ακαδημίας Αθηνών. 

στ) Οικονομική ενίσχυση Ελλήνων και ξένων συγγραφέ¬ 
ων για την μελέτη της Ελληνικής πεζογραφίας και εκδό¬ 
σεις φιλολογικών έργων που αναφέρονται σε ολόκληρη 
την ιστορική διαδρομή του Ελληνικού πεζού λόγου. 

ζ) Υποτροφίες σε Έλληνες για να σπουδάσουν στο εσω¬ 
τερικό ή στο εξωτερικό τη νεώτερη ελληνική λογοτεχνία ή 
φιλολογία ή σε ξένους φιλολόγους για τη σπουδή της νε¬ 
οελληνικής λογοτεχνίας ή φιλολογίας. 

Η παροχή των υποτροφιών θα γίνεται σύμφωνα με τις 
υπάρχουσες σχετικές διατάξεις. 

η) Υποτροφίες σε αλλοδαπούς πτυχιούχους και ερευ¬ 
νητές, που επιθυμούν να ασχοληθούν στην Ελλάδα με τη 
νεώτερη ελληνική γλώσσα και λογοτεχνία. 

θ) Ενίσχυση πανεπιστημιακών εδρών, κέντρων σπου¬ 
δών, περιοδικών και συλλογών που βρίσκονται στην Ελ¬ 
λάδα ή στο εξωτερικό και αφορούν τη νέα ελληνική γραμ¬ 
ματεία. 

ι) Ενίσχυση συγγραφέων και έκδοση μελετών που ασχο¬ 
λούνται με το έργο του Πέτρου Χάρη, 
ια) Επανέκδοση έργων του Πέτρου Χάρη και 
ιβ) Κάθε άλλο μέσο (όπως λ.χ. ημερίδες και συμμετοχές 
σε συνέδρια) που η Διοίκηση του Ιδρύματος θα έκρινε 
πρόσφορο για την πραγμάτωση του σκοπού του. 

Άρθρο 3 

Περιουσία και πόροι του ιδρύματος 

1. Περιουσία του ιδρύματος είναι: 

α) Όλες οι καταθέσεις του Πέτρου Χάρη στην Εθνική 
Τράπεζα της Ελλάδος που έχουν περιέλθει στην Ακαδη¬ 
μία Αθηνών και ανέρχονται στο ποσό των δύο εκατομμυ¬ 
ρίων εξακοσίων είκοσι χιλιάδων εκατόν τριών Ευρώ 
(2.620.103). 

β) Δωρεές και παροχές που γίνονται στο Ίδρυμα με 
πράξη εν ζωή ή με διαθήκη, 
γ) Βιβλία, έπιπλα και σκεύη. 

2. Πόροι του ιδρύματος είναι ειδικότερα: 

α) Οιτόκοιαπότις καταθέσεις μέρουςτων εισοδημάτων 
της περιουσίας του Πέτρου Χάρη που δεν έχουν τυχόν 
διατεθεί και 

β) Τα εισοδήματα που προέρχονται από τα μερίσματα 


και τοκομερίδια χρεωγράφων, από την κλήρωση ομολο¬ 
γιών, από εκδοτικά ή συγγραφικά δικαιώματα του Ιδρύ¬ 
ματος, από την πώληση εκδόσεων του Ιδρύματος, κλπ. 

Άρθρο 4 

Διοίκηση του Ιδρύματος 

1. Το Ίδρυμα, σύμφωνα με τη θέληση του διαθέτη, λει¬ 
τουργεί υπό την εποπτεία και τον έλεγχο της Ακαδημίας 
Αθηνών και διοικείται από το Διοικητικό Συμβούλιο που 
συγκροτείται από: 

α) Τα τακτικά λογοτεχνικά μέλη της Ακαδημίας Αθηνών 
(ως «τακτικά λογοτεχνικά μέλη» νοούνται οι Ακαδημαϊκοί 
που κατέχουν λογοτεχνική έδρα). 

β) Τον Γενικό Γραμματέα της Ακαδημίας και 

γ) δύοήτρία ακόμη (για να συμπληρώνεται περιττός αριθ¬ 
μός μελών στο Διοικητικό Συμβούλιο) από τα τακτικά μέλη 
της Ακαδημίας Αθηνών που θα ορίζονται από τη Σύγκλητο 
της Ακαδημίας κάθε τριετία με τους αναπληρωτές τους. 

2. Ο Πρόεδρος της Ακαδημίας Αθηνών μπορεί να μετέ¬ 
χει στις συνεδριάσεις του Διοικητικού Συμβουλίου του 
Ιδρύματος χωρίς ψήφο, είτε αφού προσκληθεί είτε οσά¬ 
κις κρίνει ότι η παρουσία του είναι αναγκαία. 

3. Σε περίπτωση εξόδου, από οποιαδήποτε αιτία, ενός 
μέλουςτου Διοικητικού Συμβουλίου, η θέση που θα κενω¬ 
θεί θα συμπληρώνεται μέσα σε ένα μήνα από πρόσωπο 
που θα ορίζεται πάντοτε σύμφωνα με το πνεύμα της δια¬ 
θήκης του Πέτρου Χάρη, οπότε θα εφαρμόζονται στην 
προκειμένη περίπτωση οι διατάξεις της παραγράφου 4 
του άρθρου 99 του α.ν. 2039/1939. 

4. Η θητεία του Διοικητικού Συμβουλίου ορίζεται τριε- 
τής. Το Διοικητικό Συμβούλιο εκλέγει για μία τριετία με¬ 
ταξύ των μελών του τον Πρόεδρο, τον Αντιπρόεδρο και 
τον Γ ενικό Γ ραμματέα. 

5. Τα μέλη του Διοικητικού Συμβουλίου παρέχουν τις 
υπηρεσίες τους χωρίς να αμείβονται. 

6. Το Διοικητικό Συμβούλιο βρίσκεται σε απαρτία, αντα 
παρόντα μέλη είναι περισσότερα από τα απάντα. Οι προ¬ 
τάσεις ή οι αποφάσεις του λαμβάνονται με την απόλυτη 
πλειοψηφία των παρόντων. Σε περίπτωση ισοψηφίας θα 
υπερισχύει η ψήφος του Προέδρου. 

7. Τον Πρόεδρο, όταν απουσιάζει ή κωλύεται, αναπλη¬ 
ρώνει στα καθήκοντάτου ο Αντιπρόεδρος. 

8. Το Διοικητικό Συμβούλιο καλείται σε συνεδρίαση από 
τον Πρόεδρό του, τουλάχιστον κάθε τρίμηνο, καθώς και 
όταν υπάρχουν θέματα για συζήτηση. Καλείται όμως υπο¬ 
χρεωτικά και αν ζητήσει τη σύγκλησή του η πλειοψηφία 
των μελών του. 

Άρθρο 5 

Αρμοδιότητες του Διοικητικού Συμβουλίου 

1. Το Διοικητικό Συμβούλιο: 

α) Διοικεί το Ίδρυμα, εγκρίνει τις μισθώσεις των ακινή¬ 
των του Ιδρύματος και διαχειρίζεται όλη την περιουσία 
του, σύμφωνα με τις διατάξεις του α.ν. 2039/1939 τα εκτε¬ 
λεστικά του διατάγματα και τον Οργανισμό του. 

β) Καταρτίζει κάθε χρόνο τον προϋπολογισμό του Ιδρύ¬ 
ματος. Ο προϋπολογισμός, συνοδευόμενος από λεπτο¬ 
μερειακή αιτιολογική έκθεση, υποβάλλεται για έγκριση 
στο Υπουργείο Οικονομικών, πριν από την έναρξη του 
αντίστοιχου οικονομικού έτους, σύμφωνα με τις διατάξεις 
του άρθρου 101 του Α.Ν. 2039/1939. Τον προϋπολογισμό 
του το Ίδρυμα τον ανακοινώνει μέσα στην προθεσμία αυ¬ 
τή στην Ακαδημία Αθηνών. 

γ) Στο Υπουργείο Οικονομικών υποβάλλεται επίσης μέ¬ 
σα σε δύο μήνες από τη λήξη του αντίστοιχου οικονομικού 
έτους και ο ετήσιος απολογισμός των εσόδων και εξόδων 
του Ιδρύματος, συνοδευόμενος από λεπτομερειακή έκ¬ 
θεση καθώς και ο ισολογισμός της περιουσίας. Ο απολο¬ 
γισμός ανακοινώνεται στην Ακαδημία Αθηνών, μέσα στην 
ίδια προθεσμία. 

δ) Αποφασίζει την πρόσληψη του προσωπικού, σύμφω¬ 
να με το άρθρο 5 παρ. 7 και 8 του Οργανισμού και καθορί¬ 
ζει την αμοιβή του. Αν πρόκειται για υπαλλήλους η μισθο¬ 
δοσία τους καθορίζεται με βάση τα κατώτατα όρια που 
προβλέπουν οι οικείες συλλογικές συμβάσεις εργασίας. 

ε) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, για την ανακήρυξη ευερ¬ 
γετών και δωρητών του Ιδρύματος, καθώς και για κάθε 
δαπάνη. Κληρονομιές, κληροδοσίες ή δωρεές με όρους 
γίνονται δεκτές μόνον αν η εκτέλεση των όρων αναφέρε- 
ται στους σκοπούς του Ιδρύματος. 

2. Η διοίκηση και διαχείριση της περιουσίας που ανήκει 
στο Ίδρυμα και η λήψη αποφάσεων σχετικών με τα μέσα 
για την πραγματοποίηση των σκοπών του Ιδρύματος, 
ανήκουν στο Διοικητικό Συμβούλιο με τους ακόλουθους 
περιορισμούς: 

α) Η προκήρυξη και η απονομή όλων των βραβείων και 
των άλλων τυχόν χρηματικών επάθλων γίνεται στις πανη¬ 
γυρικές συνεδριάσεις της 25 Μαρτίου και του Δεκεμβρί¬ 
ου κάθε έτους, της Ακαδημίας Αθηνών, πάντοτε όμως 
έπειτα από πρόταση και έγκριση από την Ολομέλεια της 
Ακαδημίας μετά από πρόταση του Διοικητικού Συμβουλί¬ 
ου του Ιδρύματος. Οι προτάσεις αυτές του Διοικητικού 
Συμβουλίου πρέπει να υποβάλλονται στην Ακαδημία το 
αργότερο έως τις 31 Ιανουάριου για τα βραβεία που απο- 
νέμονταιτην25η Μαρτίου κάθε έτους για δε τα άλλα βρα¬ 
βεία που απονέμονται στο τέλος του έτους το αργότερο 
έως τις 15 Νοεμβρίου. 

β) Οι εκδόσεις που θα κάνει το Ίδρυμα, οποιαδήποτε 
μορφή και αν έχουν, δεν θα εμφανίζονται ως εκδόσεις της 
Ακαδημίας, εκτός αν προηγουμένως τις έχει εγκρίνει η 
Σύγκλητος. Γιατην ενιαία εξωτερική μορφή σειράςτόμων 
που θα εκδίδει το Ίδρυμα, απαιτείται έγκριση του Διοικη¬ 
τικού Συμβουλίου του Ιδρύματος μετά από πρόταση του 
Γενικού Γραμματέως. 

3. Το Διοικητικό Συμβούλιο, πριν αποφασίσει ή διατυ¬ 
πώσει τη γνώμη του για οποιοδήποτε θέμα, δύναται να 
ορίσει έως τρεις εισηγητές από τα μέλη του. Ομοίως δύ- 
ναται να ζητεί τη γνώμη αρμοδίων Ακαδημαϊκών ή άλλων 
ειδικών. Οι εισηγήσεις πρέπει να είναι έγγραφες και αι¬ 
τιολογημένες. 

4. Για τις συζητήσεις που γίνονται στο Διοικητικό Συμ¬ 
βούλιο τηρούνται πρακτικά. Οι προτάσεις και οι αποφά¬ 
σεις του συμβουλίου πρέπει να είναι έγγραφες και αιτιο¬ 
λογημένες. 

5. Η σύνταξη των πρακτικών του Διοικητικού Συμβουλί¬ 
ου γίνεται από υπάλληλο του Ιδρύματος. 

6. Το Διοικητικό Συμβούλιο αποφασίζει με απόλυτη 
πλειοψηφία των παρόντων μελών του για οποιοδήποε θέ¬ 
μα που αφορά την, σύμφωνα με τον νόμο, διοίκηση, δια¬ 
χείριση και λειτουργία του Ιδρύματος. Στις περιπτώσεις 
εκποιήσεως κινητών και ακινήτων, συνομολογήσεως δα¬ 
νείων, συνάψεως δικαστικού ή εξωδίκου συμβιβασμού, 
επενδύσεως - διαθεσίμων, αξιοποιήσεως ακινήτου, θα 
εφαρμόζονται οι αντίστοιχες διατάξεις του Α.Ν. 
2039/1939. 


7. Γ ια τη διεξαγωγή του έργου του Ιδρύματος, το Διοι¬ 
κητικό Συμβούλιο δύναται να προσλάβει τον αναγκαίο 
αριθμό υπαλλήλων, όπως ένα γραμματέα, πτυχιούχο 
ανωτάτης Σχολής και (κάτοχο δύο ξένων γλωσσών), ένα 
λογιστή (προϊστάμενο των οικονομικών υπηρεσιών, πτυ¬ 
χιούχο ανωτάτης σχολής οικονομικών επιστημών), δύο 
υπαλλήλους, ένα δακτυλογράφο. Τα προσόντα και η 
αμοιβή των υπαλλήλων του Ιδρύματος καθορίζονται από 
το Διοικητικό Συμβούλιο. 

8. Είναι δυνατόν να ανατίθεται από τη διοίκηση του Ιδρύ¬ 
ματος σε υπαλλήλους της Ακαδημίας ή σε υπαλλήλους 
ιδρυμάτων εποπτευομένων από την Ακαδημία, η εκτέλεση 
ειδικής εργασίας με χωριστή αμοιβή και έπειτα από σχετι¬ 
κή έγκριση της Συγκλήτου ή του Διοικητικού Συμβουλίου 
του εποπτευομένου από την Ακαδημία Ιδρύματος. 

Άρθρο 6 

Καθήκοντα Προέδρου και Γ ενικού Γ ραμματέα 

1. Ο Πρόεδρος του Διοικητικού Συμβουλίου: 

α) Καλείτο μέλη του σε συνεδρίαση, κηρύσσειτην έναρ¬ 
ξη και τη λήξη κάθε συνεδριάσεως και διευθύνει τις συζη¬ 
τήσεις. 

β) Καταρτίζει με τον Γενικό Γραμματέα του Ιδρύματος 
την ημερήσια διάταξη και την υπογράφει. 

γ) Εισηγείται κάθε πρόταση σχετική με τη διοίκηση και 
τη λειτουργία του Ιδρύματος καθώς και τη διαχείριση της 
περιουσίας του. 

δ) Εκδίδει τα εντάλματα πληρωμής, αλληλογραφεί 
απευθείας με τις αρχές και υπογράφει τα σχετικά με την 
εκτέλεση των αποφάσεων του Διοικητικού Συμβουλίου 
έγγραφα. 

ε) Εκπροσωπεί το Ίδρυμα ενώπιον των δικαστηρίων, 
ενώπιον οποιοσδήποτε αρχής, καθώς και οποιουδήποτε 
τρίτου ή αυτοπροσώπως ή διαμέσου άλλου πληρεξουσί¬ 
ου που ορίζεται από τα μέλη του Διοικητικού Συμβουλίου 
και 

στ) Ο Γ ενικός Γ ραμματέας έχει την εποπτεία του προ¬ 
σωπικού του Ιδρύματος και εκτελεί οποιαδήποτε ειδική 
παραγγελία που θα του αναθέσει το Διοικητικό Συμβού¬ 
λιο. 

2. Οιπροσκλήσεις στα μέλη του Συμβουλίου στέλλονται 
τρεις (3) τουλάχιστον ημέρες πριν από τη συνεδρίαση. 

3. Τα θέματα που πρόκειται να συζητηθούν αναγράφο¬ 
νται στην ημερήσια διάταξη. Θέμα που δεν έχει αναγρά¬ 
φει στην ημερησία διάταξη δεν συζητείται, εκτός αν γίνε¬ 
ται δεκτό από την πλειοψηφία των παρόντων μελών. Πρώ¬ 
το θέμα της ημερήσιας διατάξεως είναι η επικύρωση του 
πρακτικού της προηγούμενης συνεδριάσεως. 

4. Στις συνεδριάσεις του Διοικητικού Συμβουλίου τη¬ 
ρούνται πρακτικά και καταχωρούνται σε αυτά όλες οι 
αποφάσεις του, οι εκδιδόμενες πράξεις και γενικά όλες οι 
συζητήσεις για θέματα που αφορούν το Ίδρυμα. Όταν 
προκύπτει διαφωνία, καταχωρείται και η γνώμη της μειο¬ 
ψηφίας. Τα πρακτικά των συνεδριάσεων υπογράφονται 
από τον Προέδρο και τον Γ ενικό Γ ραμματέα του Ιδρύμα¬ 
τος μετά την επικύρωσή τους από το Διοικητικό Συμβού¬ 
λιο. 

5. Τα αντίγραφα ή αποσπάσματα των πρακτικών που 
πρόκειται να χρησιμοποιηθούν στα δικαστήρια ή σε άλλες 
δημόσιες αρχές, επικυρώνονται με την υπογραφή του 
Προέδρου. 

6. Τον Πρόεδρο, κωλυόμενο ή απάντα, αναπληρώνει ο 
Αντιπρόεδρος. 

Άρθρο 7 

Οικονομική διαχείριση 

1. Το οικονομικό έτους του Ιδρύματος αρχίζει την 1η Ια¬ 
νουάριου και τελειώνει στις 31 Δεκεμβρίου κάθε έτους. 

2. Η οικονομική διαχείριση του Ιδρύματος γίνεται με βά¬ 
ση τον προϋπολογισμό εσόδων και εξόδων που εγκρίνε- 
ται σύμφωνα με τις σχετικές διατάξεις του α.ν. 2039/1939. 

3. Στον προϋπολογισμό κάθε έτους αναγράφονται όλα 
τα τακτικά ή έκτακτα έσοδα που προέρχονται από την πε¬ 
ριουσία του Ιδρύματος, καθώς επίσης και όλαταέξοδατα 
σχετικά με τη διοίκηση, διαχείριση, λειτουργία και εκπλή¬ 
ρωση του σκοπού του Ιδρύματος. 

4. Οιπόροιτου Ιδρύματος και τα έσοδά του, από οποια¬ 
δήποτε πηγή και αν προέρχονται, κατατίθενται σε Τράπε- 
ζα, όπως προβλέπει το άρθρο 73 του α.ν. 2039/1939. 

Άρθρο 8 

Εισπράξεις - Πληρωμές 

1. Οι εισπράξεις του Ιδρύματος ενεργούνται από Εθνι¬ 
κή Τράπεζα της Ελλάδος, όπως ο νόμος ορίζει, η οποία 
τηρεί λεπτομερή δοσοληπτικό λογαριασμό του ιδρύμα¬ 
τος. 

2. Οι πληρωμές του Ιδρύματος ενεργούνται με εντάλ¬ 
ματα πληρωμής που εκδίδονται από τον Π ρόεδρο ή σε πε¬ 
ρίπτωση κωλύματος ή απουσίας του, από τον Αντιπρόε¬ 
δρο, με βάση τις προβλέψεις του προϋπολογισμού και με 
χρέωση του δοσοληπτικού λογαριασμού του Ιδρύματος 
στην οικεία Τράπεζα. 

Άρθρο 9 

Βιβλία και στοιχεία 

1. Το Ίδρυμα τηρεί υποχρεωτικά τα ακόλουθα βιβλία: 

α) Βιβλίο πρωτοκόλλου για τα εισερχόμενα και εξερχό- 

μενα έγγραφα. 

β) Βιβλίο πρακτικών συνεδριάσεων του Διοικητικού 
Συμβουλίου και της εκτελεστικής επιτροπής, όπου κατα- 
χωρούνται, με χρονολογική σειρά, όλες τις αποφάσεις 
και οι πράξεις του. 

γ) Βιβλίο υποτροφιών, όπου καταχωρούνται τα ονόμα¬ 
τα των υποτρόφων, η Σχολή που φοιτούν, ο χρόνος χορη- 
γήσεως και το ποσόν της υποτροφίας για κάθε υπότροφο 
χωριστά και κατά κατηγορίες κλάδων. 

δ) Αριθμημένο στέλεχος ενταλμάτων πληρωμής. 

2. Εκτός από αυτά τα βιβλία και στοιχεία, το Διοικητικό 
Συμβούλιο δύναται να αποφασίσει την τήρηση και άλλων 
βιβλίων ή στοιχείων που θα τα έκρινε αναγκαία, ιδιαίτερα 
γιατηνπαρακολούθηση της διαχειρίσεωςτης περιουσίας 
του Ιδρύματος. 

Άρθρο 10 

Εποπτεία - Έλεγχος αρμοδίων Υπουργείων 

Το ίδρυ μα, σύμφωνα με τις διατάξεις του α.ν. 2039/1939 
όπως ισχύουν σήμερα, εποπτεύεται και ελέγχεται για τη 
διοίκηση και διαχείριση της περιουσίας του από το 
Υπουργείο Οικονομικών, ενώ για την εκτέλεση του σκο¬ 
πού του από τα Υπουργεία Εθνικής Παιδείας και Θρη¬ 
σκευμάτων και το Υπουργείο Οικονομικών. 

Άρθρο 11 

Ισχύς και τροποποίηση του Οργανισμού 

1.0 Οργανισμός αυτού του Ιδρύματος εγκρίθηκε από 
την Ολομέλεια της Ακαδημίας Αθηνών στη συνεδρίαση 
της 15ης Ιουνίου 2000. 


2. Ο Οργανισμός του Ιδρύματος δύναται να τροποποιεί¬ 
ται και να συμπληρώνεται με Προεδρικό Διάταγμα, πάντο¬ 
τε όμως μέσα στο πλαίσιο της βουλήσεως και του περιεχο¬ 
μένου της διαθήκης του Πέτρου Χάρη, έπειτα από πρότα¬ 
ση του Διοικητικού Συμβουλίου και σύμφωνα με τις 
διατάξεις των άρθρων 110 και 119 του Αστικού Κώδικα και 
σχετική απόφαση της Ολομέλειας της Ακαδημίας Αθηνών. 

Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 6 Μαρτίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΑΠ.ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

-Φ- 

ΑΠΟΦΑΣΕΙΣ 

Αριθ.2731 (3) 

Τροποποίηση της 6707/28.9.2002 συστατικής πράξης 
Νομικού Προσώπου με την επωνυμία «Φιλαρμονική 
Δ.Δ. ΣιταγρώνΔήμου Σιταγρών» Ν. Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. -Τις διατάξεις του Ν. 2503/97. 

2. - Το άρθρο 203 του Δημοτικού και Κοινοτικού Κώδικα 
(Π.Δ.410/95). 

3. - Την αριθ. 75/2002 απόφαση του Δημοτικού Συμβου¬ 
λίου Σιταγρών σχετικά με την τροποποίηση της συστατι¬ 
κής πράξης του Νομικού Προσώπου με επωνυμία « Φι¬ 
λαρμονική Δ.Δ. Σιταγρών Δήμου Σιταγρών». 

4. - Την αριθ. 4308/6.7.2001 (ΦΕΚ 917/17.7.2001 τ. Β') 
απόφαση του Γ ενικού Γ ραμματέα Περιφέρειας Αν. Μακε¬ 
δονίας - Θράκης σχετικά με την μεταβίβαση εξουσίας 
υπογραφής «Με εντολή Γεν. Γραμματέα» αποφάσεων, 
εγγράφων κ.α./όπως τροποποιήθηκε μεταγενέστερα με 
την 208/21.1.2002 απόφαση Γ.Γ.Π.Α.Μ.Θ. 

5. - Την αριθμ. 6707/28.9.2001 απόφαση Γ.Γ.Π.Α.Μ.Θ. 
«Σύστασης Νομικού Προσώπου στο Δήμο Σιταγρών με 
την επωνυμία Φιλαρμονική Δ.Δ. Σιταγρών. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Τροποποιούμε την αριθμ. 6707/28.9.2001 απόφαση ως 
προς την περ. β' της παρ. 5, η οποία αντικαθίσταται ως εξής: 

«Έναν Δημοτικό Σύμβουλο, που ορίζεται από το Δημο¬ 
τικό Συμβούλιο με τον αναπληρωτή του, ως μέλος» 

Κατά τα λοιπά ισχύει η προαναφερόμενη απόφασή μας. 
Η απόφαση αυτή να δημοσιευθεί στην Εφημερίδα της Κυ- 
βέρνησεως. 

Δράμα, 22 Μαρτίου 2002 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 

ΛΑΖΑΡΟΣ ΤΣΑΚΜΑΚΙΔΗΣ 

Αριθ. 7749 (4) 

Αναπροσαρμογή της εφάπαξ αποζημίωσης των 
φορτοεκφορτωτών ΚΑΦ Ξηράς Λάρισας 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 1254/49 «Περί τροποποιήσεως 
και συμπληρώσεως ενίων διατάξεων των περί φορτοεκ¬ 
φορτώσεων Νόμων». 

2. Τις διατάξεις του άρθρου 11 του Π.Δ. 369/16-6-89 «Πε¬ 
ρί οργανώσεως των Υπηρεσιών Εργασίας των Νομαρχιών». 

3. Τις διατάξειςτου άρθρου 2παρ. 1 του Ν. 2503/97 «Δι¬ 
οίκηση, Οργάνωση, Στελέχωσητης Περιφέρειας, ρύθμιση 
θεμάτων για τη Τοπική Αυτοδιοίκηση και άλλες διατάξεις». 

4. Την οικονομική δυνατότητα του ΚΑΦ Ξηράς Λάρισας. 

5. Το γεγονός ότι η σχετική δαπάνη δεν βαρύνει τον κρα¬ 
τικό προϋπολογισμό, αποφασίζουμε: 

Εγκρίνουμε την αναπροσαρμογή της εφάπαξ αποζη¬ 
μίωσης των φορτοεκφορτωτών του ΚΑΦ Ξηράς Λάρισας 
που καταβάλλεται σύμφωνα με την παρ. 2 του άρθρου 16 
του κανονισμού λειτουργίας, διοικήσεως και παροχών 
του ΚΑΦ Ξηράς Λάρισας ως εξής: 

• Γι’ αυτούς που έχουν 10 χρόνια συμμετοχής στο ΚΑΦ 
τέσσερις χιλιάδες εξακόσια τριάντα ΕΥΡΩ (4630,00). Το 
ποσό του (4.630,00) Ευρώ θεωρείται βασικό και προσαυ¬ 
ξάνεται κατά πεντακόσια τριάντα επτά (537,00) Ευρώ και 
για κάθε έτος συμμετοχής στο ΚΑΦ άνω της δεκαετίας και 
μέχρι να συμπληρωθούν 20 χρόνια συμμετοχής. 

• Για κάθε έτος συμμετοχής άνω της 20ετίας προσαυ¬ 
ξάνεται κατά εξακόσια δέκα οκτώ (618,00) Ευρώ, χωρίς 
να μπορεί το συνολικό ποσό της εφάπαξ αποζημίωσης να 
υπερβεί τις δώδεκα χιλιάδες εννιακόσια ενενήντα επτά 
(12.997,00) Ευρώ. 

• Κλάσματου έτους μεγαλύτερο των (6) μηνών θεωρείται 
πλήρες έτος γιατονκαθορισμότηςπροσαύξησης, όχι όμως 
και για τη θεμελίωση δικαιώματος λήψεως και παροχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 27 Μαρτίου 2002 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 2842 (5) 

Τ ροποποίηση της με 8362/15.10.2001 απόφαση του 
Γενικού Γραμματέα Περιφέρειας Πελοποννήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1.- Τις διατάξεις α) του Ν. 2503/1997, β) των άρθρων 


277 κ.ε του Δημοτικού Κοινοτικού Κώδικα (Π.Δ. 410/ 
1995). 

2. - Την με αριθμ. πρωτ. 10407/31.12.97 απόφαση 
«Ανάθεση αρμοδιοτήτων και ασκήσεως αυτών κατ’ 
εντολή μας» στο Διευθυντή Τοπικής Αυτοδιοίκησης και 
Διοίκησης Ν. Αργολίδας και στους Πρϊσταμένους των 
Τμημάτων της Υπηρεσίας αυτής (ΦΕΚ 55 τ.Β/3.6. 
1998). 

3. -Την με αριθμ. πρωτ. 8362/15.10.2001 απόφασή μας, 
περί συστάσεως στο Δήμο Επιδαύρου Δημοτικής Επιχεί¬ 
ρησης με την επωνυμία «Δημοτική Επιχείρηση Ανάπτυξης 
Επιδαύρου (Δ.ΕΠ.Α.ΕΠ). 

4. - Την αριθμ. 33/2002 απόφαση του Δημοτικού Συμ¬ 
βουλίου Επιδαύρου με την οποία τροποποιείται η παρ. 3 
της 122/2001 όμοιας, αποφασίζουμε: 

Αντικαθιστούμετηνπαρ. 4 της 8362/15.10.2001 πράξης 
μας, που δημοσιεύθηκε στο με αριθμό 1506/τ.Β'/ 
9.11.2001 ΦΕΚ με την οποία έγινε η σύσταση στο Δήμο 
Επιδαύρου Νομού Αργολίδας Δημοτικής Επιχείρησης με 
την επωνυμία «Δημοτική Επιχείρηση Ανάπτυξης Επιδαύ- 
ρου (Δ.ΕΠ.Α.ΕΠ)» ως εξής: 

4. Η επιχείρηση θα διοικείται από 7μελές Διοικητικό 
Συμβούλιο που τα μέλη του ορίζονται μαζί με αναπληρω¬ 
τές από το Δημοτικό Συμβούλιο. 

Από τα μέλη του Διοικητικού Συμβουλίου τέσσερα (εκ 
των οποίων ένα από την μειοψηφία) είναι αιρετοί εκπρό¬ 
σωποι της πόλης και τρία είναι εκπρόσωποι των κοινωνι¬ 
κών φορέων της πόλης που έχουν πείρα ή γνώσεις σχετι¬ 
κές με το αντικείμενο της επιχείρησης. 

Σε περίπτωση που η επιχείρηση απασχολεί περισσότε¬ 
ρους από είκοσι (20) εργαζόμενους, ένας εκπρόσωπός 
τους συμμετέχει στο Δ.Σ. της επιχείρησης με αντίστοιχη 
μείωση των εκπροσώπων των κοινωνικών φορέων της πό¬ 
λης που έχουν πείρα ή γνώσεις σχετικές με το αντικείμε¬ 
νο της επιχείρησης. 

Κατά τα λοιπά ισχύει ως έχει η με αριθ. πρωτ. 
8362/15.10.2001 πράξη μας. 

Κάλυψη δαπάνης: 

Από τις διατάξεις αυτής της απόφασης δενπροκαλείται 
δαπάνη σε βάρος του προϋπολογισμού του Δήμου Επι- 
δαύρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 23 Μαρτίου 2002 

Με εντολή Γενικού Γραμματέα Περιφέρειας 
Ο Διευθυντής 

ΓΕΩΡΓΙΟΣ ΠΑΠΑΓΕΩΡΓΟΠΟΥΛΟΣ 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπιβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓηβΐ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































